
ABAHABWA IMIGABANE IGENWE 


UBURYO BWIMIGABANE IGENWE 




















IBIREBANA N'IZUNGURA 


Ibikubiyemo: 





Abo imigabane yabo yagenwe. 

Abo imigabane yabo itagenwe. 

Gukumirwa mu izungura. 

Uburyo bwo kuzungura. 

Kugabanya umutungo wasizwe. 

Izungura ry'abahafi mu muryango. 

Uburyo bw'izungura ry'uwo batwite. 

Uburyo bw'izungura ry'ikinyabibiri. 

Izungura ry'uwaburiwe irengero. 

Izungura ry'uwarohamye,uwagwiriwe n'inzu n'ibindi. 
o Izungura ry'uwishe uwo yagombaga kuzungura. 
Izungura hagati y'abadahuje idini. 

Izungura ry'igitsina gore. 
















































































AKAMARO K'UBUMENYI BW'IZUNGURA 


Ubumenyi bw'izungura ni ubumenyi buhambaye, bwubahitse kandi bufite 
agaciro ndetse n'ibihembo byinshi ku Mana. Kubera agaciro k'izungura, 
Allah ubwe niwe wagennye abazungura n'igeno rya buri wese anabisobanura 
kenshi mu mirongo ya Qor'an ntagatifu. Kuko imitungo n'igabanywa ryayo 
ari ibintu bitera irari n'amarangamutima mu bantu;kandi izungura akenshi 
riba hagati y'abagabo n'abagore, abakuru n'abato, abanyantege 


n'abanyantegenke. Niyo mpamvu Allah yabigabanyije inabisobanura mu 
gitabo cyayo,inagenera buri wese igeno rimukwiye hakurikijwe 
ukuri,ubutabera n'inyungu zizwi na Allah. Ubusanzwe umuntu anyura mu 
bihe bibiri: igihe cy'ubuzima n'icy'urupfu. 


Ubumenyi n'amategeko y'izingura menshi ashingira ku gihe cy'urupfu. 
Ubumenyi bw'izungura ni igice cy'ubumenyi bwose kandi buri wese 
arabukeneye. Mbere ya Islamu hazunguraga abakuru, n'igitsina gabo,abato 
n'igitsina gore ntibagire icyo bahabwa. Naho muri ibi bihe isi irimo, 
hagarutse andi mategeko anyuranyije na Islamu,kuko aha abantu ibyo 
badakwiye birenze ukuri kwabo,bikaba impamvu yo kwiyongera kw'ibibazo 
n'ingorane mu miryango. Naho ubuyislamu, bwashyize mu gaciro gakwiye 
buha buri wese ukuri kwe gukwiranye n'ibibazo bye. 


UBUMENYI BW'IZUNGURA : 


Ni ubumenyi butumenyesha uzungura n'utazungura, n'igeno rya buri wese 
uzungura. Icyo bwitaho : ni ibyasizwe n'uwapfuye byaba umutungo n'ibindi . 
Inyungu y'ubu bumenyi: 


Ni uguha ukuri ba nyirako bagomba kuzungura. Igeno: Ni umugabane 
wagenywe n'idini uhabwa abazungura, nka kimwe cya gatatu (1/3),kimwe 
cya kane( 1⁄4) n'indi migabane. 


IBIVANWA MU MUTUNGO USIZWE N'UWAPFUYE. 


Iyo umuntu apfuye asize umutungo ukurwamo ibintu bitanu mu buryo 
bukurikira: 





o Ibikenerwa mu gutunganya uwapfuye nko 
kumwambika,kumushyingura n'ibindi, 

Ukuri gufitanye isano n'uwo mutungo nk'ingwate n'ibindi. 

o Imyenda muri rusange yaba iy'Imana, nko gutanga zakat, n'imyenda 
y'abantu. 

Imirage yarazwe na nyir'umutungo wapfuye. 

Iminani ihabwa abazungura. 



































INKINGI Z'IZUNGURA 


Inkingi z'izungura ni eshatu : 




















Uzungurwa: ari we wapfuye. 
Uzungura: ariwe muzungura uriho nyuma y'urupfu rw'uzungurwa. 
Ukuri kuzungurwa : Ni ibyasizwe n'uwapfuye. 


IMPAMVU Z'IZUNGURA 


Kugirango habeho kuzungura hagati y'uzungura n'uzungurwa,hagomba kuba 
hari imwe mu mpamvu eshatu zikurikira: 





























Gushyingiranwa: Bisobanuye kuba barashakanye bishingiye ku 
masezerano yemewe n'idini,iyo umwe apfuye undi aba ari mu bibanze 
bazungura umutungo asize. 

Isano : Ni ubuvandimwe bushingiye ku nkomoko nk'ababyeyi, 
n'ababakomokaho,abavandimwe n'abandi. 

Uwagukuye mu bucakara: Ni isano rishingiye ku neza y'uwabohoye 
umucakara we akamukura mu bucakara,amuzungura iyo adafite undi 
wemerewe kumuzungura. 


IBIBUZA UMUNTU KUZUNGURA 


Ibibuza izungura, ni kimwe mu bintu bitatu bikurikira: 




















Ubucakara : Umucakara ukiburimo ntazungura ntanazungurwa kuko we 
n'ibyo atunze ari umutungo wa Sebuja . 

Kwica : Uwishe uwo azungura ntabwo aba akimuzunguye,kuko hari 
igihe yamwica agamije kwibonera ibyo azungura, bityo yahanishijwe 
kutabihabwa. 

Ukunyurana ku idini: Umuyisilamu ntazungura umuhakanyi 
n'umuhakanyi ntazungura umuyisilamu. Usama mwene Zaidi (Allah 
abishimire bombi) yavuze ko Intumwa Muhamadi (Allah amuhe 
amahoro n'imigisha ) yavuze iti: " Umuyisilamu ntazungura 
umuhakanyi, n'umuhakanyi ntazungura umuyisilamu". 


ICYITONDERWA: 


IBICE BYO KUZUNGURA 


Izungura rigizwe n'ibice bibiri ari byo:Imigabane igenerwa 


abazungura yagaragajwe muri Oor'ani ni itandatu, ari yo: Abazungura 


b'igitsina gabo muri rusange ni aba bakurikira:Ab'igitsina gabo 
batavuzwe muri aba,babarirwa gusa mu bo bafitanye isano nka ba 
nyirarume, n'abana ba se wabo bavukana na se kuri Nyina gusa 
n'abandi. 


Abazungura b'igitsina gore ni aba bakurikira: 


Abagore batavuzwe muri baba bo hejuru,baba ari abo mu mufitanye 
isano gusa, nka ba nyina wabo, n'abandi. Allah yaravuze ati: "Abana 
b'abahungu bafite igeno ku byasizwe n'ababyeyi bombi n'abandimwe 
babo,ndetse n'abana b'abakobwa bafite igeno ku byasizwe n'ababyeyi 
bombi n'abavandimwe babo, byaba bike cyangwa byinshi, iryo ni igeno 
ritegetswe.Qor'an 4: 7 


O 


Umugore wahawe ubutane butari ubwa burundu, ashobora 
kuzungura umugabo we kimwe n'uko nawe yamuzungura, mu 
gihe uwo mugore akiri muri eda. 

Naho umugore uhawe ubutane bwa burundu, iyo umugabo 
abumuhaye ari muzima atarwaye icyo gihe hagize upfa undi 
ntabwo amuzungura,naho iyo arwaye uburwayi bukabije ariko 
umugabo ntashinjwe kumukumira ku izungura, nabwo nta 
kuzungurana kubaho, ariko iyo bigaragaye ko amwirukanye 
agamije kumubuza kuzungura, uwo mugore ahabwa 
uburenganzira akamuzungura mu rwego rwo kuburizamo 
umugambi mubi w'umugabo. 

Kuzungura hakurikijwe imigabane yagenwe muri Qor'ani, nka 
kimwe cya kabiri(⁄2),kimwe cya kane(1/4) n'iyindi. 

Kuzungura hashingiwe ku bisagutse nyuma y'imigabane yagenwe 
na Qor'ani. 


O 0o O O 0 Q- B 


O Q0 0-0 0 


Kimwe cya kabiri (1⁄2). 

Kimwe cya kane(1/4). 

Kimwe cya munani (1/8). 

Bibiri bya gatatu ( 2/3). 

Kimwe cya gatatu ( 1/3). 

Kimwe cya gatandatu (1/6). 

Naho kimwe cya gatatu cy'ibisigaye,cyo cyemejwe n'ubushishozi 
bw'abasangirangendo b'Intumwa Muhammadi (Allaha amuhe 
amahoro n'imigisha). 

Umwana w'umuhungu,umuhungu we,ugakomeza kumanuka 
ukagera ku buzukuruza, ubuvivi n'abandi b'igitsina gabo. 

Se w'uwapfuye,Sekuru, ugakomeza kuzamuka mu b'igitsina gabo. 
Umuvandimwe w'uwapfuye bavukana ku babyeyi bombi. 
Umuvandimwe w'uwapfuye bavukana kuri se gusa. 
Umuvandimwe w'uwapfuye bavukana kuri nyina gusa. 
Umuhungu ubyarwa n'umuvandimwe w'uwapfuye bava indimwe 
ku babyeyi bombi. 

Umuhungu ubyarwa n'umuvandimwe w'uwapfuye bava indimwe 
kuri se gusa,ugakomeza mu b'igitsina gabo. 

Umugabo w'umugore wapfuye. 

Se wabo w'uwapfuye uvukana na Se ku babyeyi bombi kuzamura 
mu b'igitsina gabo. 

Se wabo w'uwapfuye uvukana na Se kuri se gusa,kuzamura mu 
b'igitsina gabo. 

Umwana wa se wabo bavukana na Se ku babyeyi 
bombi,ukamanura mu b'igitsina gabo. 

Umwana wa se wabo bavukana na Se kuri Se gusa,ukamanura mu 
b'igitsina gabo. 

Uwabohoye umucakara aramuzungura,iyo atakiriho azungurwa 
n'abamukomokaho. 

Umukobwa w'uwapfuye. 

Umwuzukuru ukomoka ku mwana w'umuhungu ugakomeza 
ukamanura ku bakobwa bakomoka ku bahungu. 

Nyina w'uwapfuye. 

Nyirakuru w'uwapfuye ku ruhande rwa nyina niyo byazamuka 
k'urutonde rw'abagore. 

Nyirakuru ubyara se w'uwapfuye niyo byazamuka k'urutonde 
rw'abagore. 

Nyirakuruza ubyara sekuru 

Mushiki w'uwapfuye ku babyeyi bombi. 


Mushiki w'uwapfuye kuri se. 
Mushiki w'uwapfuye kuri Nyina. 
Umugore w'uwapfuye. 
Uwamubohoye ingoyi y'ubucakara. 


O O Q O 


ABAHABWA IMIGABANE IGENWE 


Izungura riri amoko abiri (2): 


E 





E 


Abazungura imigabane igenwe. 
Abazungura imigabane itagenwe. 


Dushingiye kuri ayo moko abiri, abazungura bari mu byiciro bine bikurikira: 
1. Abazungura umugabane ugenwe gusa : abo ni barindwi: 









































Nyina w'uwapfuye. 

Umuvandimwe w'uwapfuye bavukana kuri nyina. 
Mushiki w'uwapfuye bavukana kuri nyina. 
Nyirakuru ubyara nyina w'uwapfuye. 

Nyirakuru ubyara se w'uwapfuye. 

Umugabo w'uwapfuye. 

Umugore w'uwapfuye. 


2. Abazungura umugabane utagenwe gusa, abo ni cumi na babiri: 






























































Umuhungu w'uwapfuye. 

Umwuzukuru ubyarwa n'umuhungu w'uwapfuye kumanura ku 
b'igitsina gabo. 

Umuvandimwe w'uwapfuye bahuje ababyeyi bombi. 
Umuvandimwe w'uwapfuye bahuje Se gusa. 

Umwana w'umuvandimwe w'uwapfuye bahuje ababyeyi bombi. 
Umwana w'umuvandimwe w'uwapfuye bahuje Se gusa ugakomeza 
ukamanuka. 

Se wabo w'uwapfuye uvukana na Se ku babyeyi bombi. 

Se wabo w'uwapfuye uvukana na Se kuri Se gusa. 

Umuhungu wa Se wabo uvukana na Se ku babyeyi bombi ugakomeza 
ukamanuka. 

Umuhungu wa Se wabo uvukana na Se kuri Se gusa ugakomeza 
ukamanuka. 

Uwamubohoye ku ngoyi y'ubucakara w'umugabo. 





o Uwamubohoye ku ngoyi y'ubucakara w'umugore. 


3. Abazungura umugabane ugenwe rimwe na rimwe,n'umugabane utagenwe 
rimwe na rimwe cyangwa bakabihuza byombi,abo ni babiri: 


Ise na Sekuru b'uwapfuye. 


Umwe muri bo azungura kimwe cya gatandatu (1/6) cy'ibyasizwe 
n'uwapfuye akagihabwa iyo ari kumwe n'abakomoka k'uwapfuye 
bazungura,ashobora no kuzungura umugabane utagenwe wonyine iyo atari 
kumwe n'abakomoka k'uwapfuye,ashobora no kuzungura umugabane 
ugenwe n'utagenwe icyarimwe iyo ari kumwe n'umukobwa w'uwapfuye 
hagasigara ibirenze kimwe cya gatandatu (1/6). 


Urugero: Nk'umuntu upfuye asize umukobwa,Nyina na se, abantu nkaba 
bagabana mu buryo bukurikira: Umukobwa ahabwa kimwe cya kabiri (Y2) 
Nyina agahabwa kimwe cya gatandatu (1/6) Ibisigaye bihabwa se 
nk'umugabane wagenwe ari wo kimwe cya gatandatu (1/6) n'utaragenwe 
aribyo bisigaye. 


4. Abazungura umugabane wagenwe rimwe na rimwe n'utaragenwe rimwe 
na rimwe ariko ntibayihuze yombi. Abo ni abane (4): 








Umukobwa yaba umwe cyangwa benshi. 

Umukobwa w'umuhungu we,uw'umwuzukuru ,ugakomeza 
ukamanuka ku bakobwa bakomoka ku bahungu yaba umwe cyangwa 
benshi. 

Mushiki we bavukana ku babyeyi bombi yaba umwe cyangwa benshi. 
o Mushiki we kuri se, yaba umwe cyangwa benshi. 





























Abo bazungura umugabane ugenwe iyo batari kumwe na basaza babo, 
bakazungura umugabane utagenwe iyo bari kumwe na basaza babo. 


Abazungura imigabane igenwe ni abantu cumi n'umwe (11), ari bo: 





o Umugabo w'uwapfuye 

umugore w'uwapfuye n'ubwo baba barenze umwe. 
Nyina w'uwapfuye 

o Se w'uwapfuye 


























o Sekuru w'uwapfuye 

Nyirakuru w'uwapfuye n'iyo baba benshi 

Abakobwa b'uwapfuye 

Abakobwa b'umuhungu w'uwapfuye 

Bashiki b'uwapfuye bavukana ku babyeyi bombi. 

Bashiki b'uwapfuye kuri se 

Abavandimwe b'uwapfuye kuri nyina, baba abahungu cyangwa 
abakobwa. 












































Abo bose bazungura mu buryo bukurikira : 


IZUNGURA RY'UMUGABO 


Umugabo azungura umugore we kimwe cya kabiri(V2) cy'umutungo iyo 
umugore we adasize abamukomokaho bamuzungura,ari bo: Abana be baba 
babakobwa cyangwa abahungu,n'abuzukuru bakomoka ku bahungu be. 
Naho abuzukuru bakomoka ku bakobwa be,abo ntibazungura 


Umugabo azungura umugore we kimwe cya kane cy'umutungo ( 1⁄4 ) iyo 
umugore we asize abashobora kumuzungura yaba yarabayaranye n'uwo 
mugabo bari kumwe cyangwa uwo yigeze gushaka mbere. Allah yaravuze 
ati:" Mufite kimwe cya kabiri (1⁄2 ) mu byasizwe n'abagore banyu igihe 
badasize abana, ariko igihe basize abana, muhabwa kimwe cya kane ( YA) 
cy'ibyasizwe n'abagore nyuma yo gukuramo imirage baraze n'imyenda". 
Qor'an 4:12. 


IZUNGURA RY'UMUGORE 


Umugore yaba umwe cyangwa benshi azungura umugabo we kimwe cya 
kane (YA ) igihe adasize abamukomokaho bashobora kumuzungura. 
Umugore yaba umwe cyangwa benshi azungura umugabo we kimwe cya 
munani (1/8) igihe asize abamukomokaho bazungura baba abo yabyaranye 
n'uwo mugore cyangwa undi mugore bigeze gushakana. 


Allah yaravuze ati: "Abagore bafite kimwe cya kane (1⁄4) cy'ibyo musize 
igihe mudafite abana, ariko igihe mufite abana, abagore banyu bazungura 
kimwe cya munani (1/8) cy'ibyo musize, nyuma yo gukuramo imirage 
mwaraze n'imyenda".Qor'an 4:12. 


IZUNGURA RYA NYINA W'UWAPFUYE 


Nyina w'uwapfuye azungura kimwe cya gatatu (1/3) iyo hujujwe ibintu 
bitatu(3) bikurikira: 

e Kuba ntawe umukomokaho wamuzungura. 

e Kuba nta bavandimwe cyangwa bashiki b'uwapfuye bahari. 

e Kuba izungura ritari mu gice cyitwa "ALIGHARAWINI" mu yindi nyito 
cyitwa "UMARIYATAINI" ariryo zungura rihuje ababyeyi b'uwapfuye 
bombi bari kumwe n'umugore cyangwa umugabo w'uwapfuye. Nyina 
azungura kimwe cya gatandatu (1/6) igihe uwapfuye asize abamukomokaho 
bashobora kumuzungura cyangwa akaba asize abavandimwe cyangwa 
bashiki be. Nyina w'uzungura ahabwa kimwe cya gatatu (1/3) cy'ibisagutse 
nyuma yo gukuramo indi migabane mu izungura rya "ALIGHARAWINTI" 
mu yindi nyito cyitwa "UMARIYATAINI'" ariryo zungura rihuje ababyeyi 
b'uwapfuye bombi bari kumwe n'umugore cyangwa umugabo w'uwapfuye 


Imigabane y'iryo zungura itangwa mu buryo bukurikira: 


o Iyo uwapfuye asize ababyeyi be bombi hamwe n'umugore we: icyo 
gihe umugore ahabwa kimwe cya kane(t⁄ ), Nyina agahabwa kimwe 
cya gatatu (1/3)cy'ibisigaye, maze ibisagutse bigahabwa se. 

o Iyo uwapfuye asize ababyeyi be bombi hamwe n'umugabo we: icyo 

gihe umugabo ahabwa kimwe cya kabiri(⁄2), Nyina agahabwa kimwe 

cya gatatu (1/3)cy'ibisigaye, maze ibisagutse bigahabwa se. Muri iri 
zungura rivuzwe haruguru,nyina w'uwapfuye yahawe kimwe cya 








gatatu cy'ibisigaye (1/3) kugira ngo atarenza igeno rya se kandi bombi 
bari mu rwego rumwe ku wapfuye, no kugirango igitsina gabo kigire 
igeno ryikubye kabiri iry'igitsina gore. 


Allah yaravuze ati: 


" N'ababyeyi b'uwapfuye bombi, buri wese ahabwa kimwe cya gatandatu 
(1/6) cy'ibyo asize, iyo (uwapfuye) asize umwana, naho iyo adasize umwana 
akazungurwa n'ababyeyi be, nyina ahabwa kimwe cya gatatu (1/3), naho iyo 
uwapfuye asize abavandimwe, icyo gihe nyina ahabwa kimwe cya gatandatu 
(1/6) cy'ibyasizwe n'uwapfuye nyuma yo gukuramo imirage yaraze 
n'imyenda yari afite". Qor'ani 4: 11 


IZUNGURA RYA SE W'UWAPFUYE 


o Ise azungura kimwe cya gatandatu(1/6) igihe uwapfuye yasize 
abamukomokaho b'igitsina bamuzungura nk'umuhungu we,cyangwa 
umwuzukuru we w'umuhungu kumanuka. 

o Ise azungura umugabane utagenwe (ibisigaye) iyo uwapfuye adasize 

abamukomokaho bazungura. 

o Ise azungura umugabane ugenwe n'utagenwe icyarimwe,igihe hari 
abamukomokaho b'igitsina gore bazungura, nk'umukobwa we 
cyangwa umwuzukuru w'umukobwa ukomoka ku muhungu we,icyo 
gihe azungura kimwe cya gatandatu (1/6 )nk'umugabane ugenwe 
n'ibisigaye akabizungura nk'umugabane utagenwe. 

o Iyo uwapfuye asize Se cyangwa Sekuru, icyo gihe abavandimwe 

bavukana n'uwapfuye ku babyeyi bombi cyangwa bahuje se cyangwa 

nyina gusa ntibashobora kumuzungura. 




















IZUNGURA RYA SEKURU 





o Sekuru uzungura ni ubyara Se w'uwapfuye, naho Sekuru ubyara nyina 
ntabwo amuzungura,izungura rye ni nk'izungura rya Se w'uwapfuye 
usibye izungura rya "UMARIYATAINI" ariryo zungura rihuje 
ababyeyi b'uwapfuye bombi bari kumwe n'umugore cyangwa 
umugabo w'uwapfuye.kuko muri iryo zungura nyina iyo ari kumwe na 
sekuru w'uwapfuye, afata kimwe cya gatatu (1/3) cy'umutungo wose, 
naho igihe ari kumwe na Se afata kimwe cya gatatu (1/3) cy'ibisigaye 
nyuma y'igeno ry'uwo bashakanye. 

o Sekuru w'uwapfuye azungura kimwe cya gatandatu (1/6) igihe 

uwapfuye asize abamukomokaho bazungura kandi adafite Se. 

o Sekuru w'uwapfuye azungura umugabane utagenwe iyo uwapfuye 

adasize abamukomokaho bamuzungura kandi adafite Se. 

o Sekuru azungura umugabane ugenwe n'utagenwe icyarimwe, igihe 

uwapfuye asize abamukomokaho b'igitsina gore bamuzungura 

nk'umukobwa we cyangwa umukobwa w'umuhungu we. 

















IZUNGURA RYA NYIRAKURU 


Nyirakuru uzungura ni ubyara Nyina w'uwapfuye n'ubyara Se w'uwapfuye, 
na nyirakuruza kuzamura. 
e Ntazungura rya nyirakuru igihe hari nyina w'uwapfuye nk'uko ntazungura 
rya sekuru ribaho iyo hariho se w'uwapfuye. Umugabane wa nyirakuru na ba 
nyirakuruza ni kimwe cya gatandatu (1/6) igihe nyina w'uwapfuye atakiriho. 


IZUNGURA RY'ABAKOBWA B'UWAPFUYE. 


o Umukobwa yaba umwe cyangwa benshi bazungura umugabane 
utagenwe igihe bari kumwe na basaza babo,igeno ry'umuhungu 
ringana n'iry'abakobwa inshuro ebyiri. 

0 Umukobwa azungura kimwe cya kabiri (1⁄2 ) igihe nta musaza we 

uhari atanafite undi w'igitsina gore bava inda imwe. 

o Abakobwa babiri cyangwa barenze bazungura bibiri bya gatatu (2/3) 

igihe ari babiri cyangwa barenze kandi badafite musaza wabo. 

















Allah yaravuze ati : 


" Allah arabategeka ku birebana n'izungura ry'abana banyu ko igeno 
ry'umwana w'umuhungu ringana n'iry'umukobwa inshuro ebyiri,igihe ari 
abakobwa gusa kandi barenze babiri,bahabwa bibiri bya gatatu ( 2/3 


)by'umutungo wasizwe, naho iyo ari umukobwa umwe wenyine ahabwa 
kimwe cya kabiri ( 1⁄2) )" Qor'ani 4 : 11 


IZUNGURA RY'ABAKOBWA B'UMUHUNGU W'UWAPFUYE 
(ABUZUKURU) 


e Umukobwa w'umuhungu w'uwapfuye yaba umwe cyangwa benshi 
bazungura umugabane utagenwe iyo bari kumwe na musaza wabo. 

e Umukobwa w'umuhungu w'uwapfuye azungura kimwe cya kabiri (V2) iyo 
hujuje ibi bikurikira: 

- Kuba ari wenyine,kuba ntamusaza we uriho, kuba uwapfuye nta mwana 
asize yaba umuhungu cyangwa umukobwa. 

e Abakobwa b'umuhungu w'uwapfuye babiri cyangwa barenze bazungura 
bibiri bya gatatu (2/3) iyo hujujwe ibi bikurikira: 





o Kuba ari babiri cyangwa barenze. 

Kuba nta musaza wabo bafite. 

Kuba uwapfuye atasize umwana yaba umuhungu cyangwa 
umukobwa. 




















e Umukobwa w'umuhungu w'uwapfuye yaba umwe cyangwa benshi 
bazungura kimwe cya gatandatu ( 1/6) iyo hujujwe ibi bikurikira: 





Kuba nta musaza wabo uriho. 

Kuba uwapfuye nta mwana asize uretse umukobwa w'uwapfuye 
uzungura kimwe cya kabiri (2) kuko ntazungura kimwe cya gatandatu 
(1/6) keretse ari kumwe nawe (umukobwa w'uwapfuye), kimwe 
n'umukobwa w'umwuzukuruza ntahabwa kimwe cya gatandatu (1/6) 
keretse ari kumwe n'umukobwa w'umwuzukuru. 











IZUNGURA RYA BASHIKI B'UWAPFUYE BAVUKANA KU 
BABYEYI BOMBI 


e Mushiki we ku babyeyi bombi azungura kimwe cya kabiri(/2) igihe 
hujujwe ibi bikurikira: 





Kuba ntawundi mukobwa bava inda imwe uhari. 

Kuba nta musaza we uhari. 

Kuba uwapfuye adasize Se cyangwa Sekuru. 

Kuba uwapfuye ntawe umukomokaho umuzungura asize. 


























e Bashiki b'uwapfuye benshi bazungura bibiri bya gatatu (2/3) igihe hujujwe 
ibi bikurikira: 





Kuba abo bashike be ari babiri cyangwa barenze. 

Kuba uwapfuye ntawe umukomokaho mu bamuzungura asize. 
Kuba uwapfuye adasize Se cyangwa ba Sekuru. 

Kuba abo bashiki be badafite musaza wabo. 


























e Mushiki w'uwapfuye bavukana ku babyeyi bombi yaba umwe cyangwa 
benshi bazungura umugabane utegenwe iyo bari kumwe na musaza wabo, 
cyangwa bari kumwe n'umukobwa w'uwapfuye wa muzungura. Allah 
yaravuze ati: 


"Barakubaza ku byerekeye uwapfuye nta mwana nta n'umubyeyi asize, iyo 
umuntu apfuye adasize umwana ariko afite mushiki we,icyo gihe mushiki 
we ahabwa kimwe cya kabiri (⁄2) cy'ibyo asize,naho iyo mushiki we ariwe 
upfuye nta mwana asize, musaza we azungura umutungo we, iyo asize 
bashiki be babiri bahabwa bibiri bya gatatu (2/3) asize...". Oor'ani 4:176 


IZUNGURA RYA BASHIKI B'UWAPFUYE BAHUJE SE. 


e Mushiki w'uwapfuye bahuje Se azungura kimwe cya kabiri (Y2) iyo 
hujujwe ibi bikurikira: 





o Kuba ntawe bavukana w'igitsina gore. 

Kuba nta musaza we uhari. 

Kuba uwapfuye adasize Se cyangwa ba Sekuru. 

Kuba uwapfuye adasize abamukomokaho bamuzungura. 


























e Bashiki b'uwapfuye bahuje Se bahabwa bibiri bya gatatu (2/3) iyo hujujwe 
ibi bikurikira: 





Kuba ari babiri cyangwa barenze. 

Kuba nta musaza wabo bafite. 

Kuba uwapfuye nta Se cyangwa ba Sekuru asize. 

Kuba uwapfuye nta bamukomokaho bamuzungura asize. 

Kuba uwapfuye nta bavandimwe bavukana ku babyeyi bombi asize. 



































e Mushiki w'uwapfuye yaba umwe cyangwa benshi bahuje Se ahabwa 
kimwe cya gatandatu ( 1/6) iyo hujujwe ibi bikurikira: 





o Kuba uwapfuye yasize mushiki we umwe bahuje ababyeyi bombi 
wahabwa umugabane wagenwe. 

o Kuba mushiki w'uwapfuye adafite musaza we (uwo nawe yaba ari 
murumuna w'uwapfuye bahuje Se). 

Kuba uwapfuye adasize Se cyangwa ba Sekuru. 

Kuba uwapfuye adasize abamukomokaho bamuzungura. 

Kuba uwapfuye adasize umuvandimwe yaba umwe cyangwa benshi 
bahuje ababyeyi bombi. 





























e Mushiki w'uwapfuye yaba umwe cyangwa benshi bahuje se ahabwa 
umugabane utagenwe iyo ari kumwe na musaza we cyangwa ari kumwe 
n'uw'igitsina gore ukomoka kuwapfuye . 


IZUNGURA RY'ABAVANDIMWE B'UWAPFUYE BAHUJE NYINA 


Abavandimwe b'uwapfuye bahuje nyina,abakobwa n'abahungu bose 
bahabwa ibingana nta kurutanwa gushingiye ku gitsina. Umuvandimwee 
w'uwapfuye bahuje Nyina yaba igitsina gabo cyangwa igitsina gore,bahabwa 
kimwe cya gatandatu( 1/6) iyo hujujwe ibi bikurikira: 








Kuba uwapfuye adasize abamukomokaho bamuzungura. 

Kuba uwapfuye adasize Se cyangwa ba Sekuru 

Kuba uwo muvandimwe we ari we wenyine usigaye. 

o Abavandimwe b'uwapfuye bahuje Nyina baba abahungu cyangwa 
abakobwa bazungura kimwe cya gatatu (1/3) iyo huhjujwe ibi 
bikurikira: 

o Kuba ari babiri cyangwa barenze 

o Kuwa uwapfuye adasize umukomokaho wamuzungura. 

o Kuba uwapfuye adasize Se cyangwa ba sekuru. 






































Allah yaravuze ati " Iyo umugabo azungurwa adasize ababyeyi cyangwa 
abamukomokaho bamuzungura nta n'umugore asize ariko asize 
umuvandimwe yaba we umukobwa cyangwa umuhungu,icyo gihe ahabwa 
kimwe cya gatandatu,naho iyo ari barenze umwe bagabana kimwe cya 
gatatu (1/3),ibyo bikaba nyuma yo kuvanamo imirage yasize araze no 
kwishyura imyenda" .Oor'an 4:12 


UBURYO BWIMIGABANE IGENWE 


Imigabane igenwe hakurikijwe imiterere yayo igabanyijwemo ibice bitatu: 
e Aho imigabane iba ingana hashingiwe ku mirwi ikigize. 

Urugero: Umugore gupfa asize umugabo n'uwo bava inda imwe w'igitsina 
gore. Icyo gihe umugabo ahabwa kimwe cya kabiri (2) cy'umutungo 
umugore yasize, n'uwo muvandimwe we agahabwa kimwe cya kabiri (1⁄2) 
cy'umutungo. Icyita rusange 2 Umugabo Y2 | Umuvandiwe (gore) 1⁄2 1 


e Aho imigabane iba mike hashingiwe ku mirwi ikigize. 

Iyo imigabane itangana n'imirwi icyo gihe abagomba gufata imigabane 
igenwe bahabwa ibisigaye uretse umugabo n'umugore kuko bo badahabwa 
ibisigaye,iyo imigabane yagenwe itarangiranye umutungo wasizwe 
n'uwapfuye kandi mu bazungura be ntawemerewe kuzungura imigabane 


itagenwe ibisigaye icyo gihe bishobora gufatwa n'abazungura imigabane 
igenwe. 


Urugero: 

Uwapfuye agasiga umugore n'umwana w'umukobwa,umugore ahabwa 
kimwe cya munani (118),umukobwa agahabwa ibisigaye birimo umugabane 
ugenwe ungana na kimwe cya kabiri (1/2) n'umugabane utagenwe ku 
bisigaye byose. Icyita rusange 8 Umugore 1/8 1 1 Umukobwa 1⁄2 4 7 
Ibisigaye 3 


e Aho imigabane iba myinshi kuruta imirwi ikigize. 

Igice imigabane ikigize iba irenze imirwi yacyo. 

Urugero:umugore upfuye asize umugabo we n'abo bavukana b'abakobwa 
babiri batavukana kuri nyina,icyo gihe umugabo ahabwa kimwe cya kabiri ( 
10),ibisigaye ntibiba bingana n'umugabane wa bo bavandimwe be kuko 
bagombaga guhabwa bibiri bya gatatu(2/3). 


Ubusanzwe icyita rusange cyagombaga kuba gatandatu,ariko hano kirarenga 
kibe karindwi, kuko umugabo ahabwa kimwe cya kabiri (Y2 ) kingana na 
gatatu, abo bavandimwe be bahabwe bibiri bya gatatu (2/3) bingana na kane. 


Uko bikorwa: 
Icyita rusange 6 Umugabane 7 Umugabo 1/2 3 3 Abavandimwe b'umugore 
2/344 


I. ABAZUNGURA IMIGABANE ITAGENWA 


Abazungura imigabane itagenwe bari mu byicyiro bibiri: 


1. Icyiciro gishingiye ku isano 
2. Icyiciro gishingiye ku mpamvu 


ĮIcyiciro gishingiye ku isano kirimo ibice bitatu: 

l-Icyiciro gishingiye ku bwabo kubera isano bafitanye n'wapfuye, abo ni 
buri wese w'igitsina gabo uzungura uretse umugabo 
w'uwapfuye,umuvandimwe we bahuje nyina gusa n'uwamuvanye mu 
bucakara. Abo ni aba bakurikira: 








Umwana n'uwapfuye n'umwuzukuru ukomoka ku muhungu we 
ugakomeza ukamanuraka. 

Se w'uwapfuye na ba sekuru. 

Umuvandimwe we bahuje ababyeyi bomb. 

Umuvandimwe we bahuje Se 

Umwana w'umuvandimwe we bahuje ababyeyi bombi ugakomeza 
ukamanuka. 

Umwana w'umuvandimwe bahuje Se ugakomeza ukamanuka. 
Se wabo uvukana na Se ku babyeyi bombi. 

Se wabo uvukana na Se kuri Se gusa. 

Umwana wa Se wabo uvukana na Se ku bayeyi bombi. 
Umwana wa Se wabo bavukana na Se kuri Se gusa ugakomeza 
ukamanuka. 






























































Iyo umwe muri aba ari we usigaye wenyine ahabwa umutungo wose 
w'uwapfuye,ariko iyo ari kumwe n'abazungura imigabane igenwe ahabwa 
ibisigaye nyuma yo gukuramo imigabane yabo, naho iyo imigabane igenwe 
imaze umutungo ntacyo abona kuko igeno rye ari ibisigaye. Abazungura 
umugabane utagenwe barutanwa hakurikijwe isano bafitanye n'uwapfuye. 
Abo bakurikirana mu buryo butanu bukurikira: 





Abahungu b'uwapfuye. 

Se na basekuru b'uwapfuye. 

Abavandimwe b'wapfuye n'abahungu babo. 
Ba se wabo b'uwapfuye n'abahungu babo. 
Ababohowe ku ngoyi z'ubucakara. 



































Iyo abazungura ibitagenwe ari babiri cyangwa barenze bahuriye ku 
izungura, bagira uburyo bukurukira: 

Uburyo bwa mbere: kuba bangana ku ruhande bakomokaho ,urwego 
n'uburemere,ibyo byose bakaba babinganya, nk'abahungu be babiri cyangwa 
abavandimwe be babiri, cyangwa ba Se wabo babiri,icyo gihe bagabana 
umutungo mu buryo bungana. 


Uburyo bwa kabiri: kuba bangana ku ruhande bakomokaho n'urwego ariko 
basumbana uburemere,nko kuba uwapfuye yasize Se wabo uvukana na Se 
ku bayeyi bombi ari kumwe na Se wabo uvukana na Se kuri se gusa,icyo 
gihe hazungura uwahafi gusa ari we Se wabo uvukana na Se ku babyeyi 
bombi. 


Uburyo bwa gatatu: kuba banganya uruhande bakomokamo bagatandukana 
ku rwego,nko kuba uwapfuye yasize umuhungu n'umwuzukuru ukomoka ku 
mwana we w'umuhungu,icyo gihe hazungura ufite isano rya hafi ku wapfuye 
ari we muhungu we. Uburyo bwa kane: Kuba banyuranye ku ruhande 
bakomokaho ku wapfuye,icyo gihe hazungura uwegereye uwapfuye ku 
ruhande niyo yaba ari kure mu rwego,nko kuba uwapfuye asize Se 
n'umwuzukuru,icyo gihe umwuzukuru niwe uhabwa ibisigaye. 


2. Abazungura umugabane utagenwe kubera ko bari kumwe na basaza babo. 
Abo ni bane bakurikira: 





Umukobwa w'uwapfuye yaba umwe cyangwa benshi iyo bari kumwe 
na musaza wabo umwe cyangwa benshi. 

Umwuzukuru w'igitsina gore ukomoka ku muhungu w'uwapfuye yaba 
umwe cyangwa benshi iyo ari kumwe na musaza we umwe cyangwa 
benshi. 

Mushiki w'uwapfuye bavukana ku babyeyi bombi yaba umwe 
cyangwa benshi iyo bari kumwe na musaza wabo umwe cyangwa 
benshi. 





























Abo bose iyo bari kumwe na basaza babo bazungura umugabane utagenwe 
umukobwa agahabwa kimwe cya kabiri (1/2) cya musaza we nyuma yo guha 
banyir'imigabane igenwe,iyo imigabane igenwe irangije umutungo wose 
ntacyo babona. 


3. Ni ab'igitsina gore bazungura umugabane utagenwe iyo bari kumwe 
n'abandi b'igitsina gore 
Abo ni ibyiciro bibiri bikurikira: 





Mushiki w'uwapfuye bavukana ku babyeyi bombi yaba umwe 
cyangwa benshi iyo bari kumwe n'umukobwa w'uwapfuye cyangwa 
umukobwa w'umuhungu we yaba umwe cyangwa benshi cyangwa 
bombi icyarimwe. 

Mushiki w'uwapfuye bavukana kuri Se gusa yaba umwe cyangwa 
benshi iyo bari kumwe n'umukobwa w'uwapfuye cyangwa umukobwa 
w'umuhungu we yaba umwe cyangwa benshi cyangwa bombi 
icyarimwe, buri gihe iyo bashiki b'uwapfuye bari kumwe n'abakobwa 
be cyangwa abakobwa b'umuhungu we bazungura imigabane 
itagenwe bagahabwa ibisigaye nyuma yo gutanga imigabane igenwe, 
iyo imigabane irangije umutungo ntacyo bahabwa. 























II. ABAZUNGURA UMUGABANE UTAGENWE BITEWE N'IMPAMVU 


Ni ababohoye uwapfuye bakamukiza ingoyi y'ubucakara baba abagabo 
cyangwa abagore. Allah yaravuze ati: 


Iyo abavandimwe bazungura ari abahungu n'abakobwa,abahungu bahabwa 
igeno rikubye kabiri iry'abakobwa,ibi Allah abibasobanuriye kugira ngo 
nutayoba kandi Allah niwe mumenyi w'ibintu byose". Oor'an 4:176 


Mwene Abasi (Allah abishimire bombi) yaravuze ati:"Intumwa Muhamadi 
(Allah amuhe amahoro n'imigisha) yaravuze iti: Muhe imigabane igenwe 
beneyo,ibisigaye nyuma y'imigabane igenwe mubihe abahafi b'igitsina 
gabo". Iyi mvugo iboneka mu gitabo cya Bukhari na Muslimu. 


